stanford-oval/wikipedia huggingface dataset:
Haas F1 Team
Henkilökunta

Gene Haas, tallin perustaja
Ayao Komatsu, tallipäällikkö, entinen pääinsinööri
Simone Resta, tekninen johtaja
Rob Taylor, tekninen johtaja
Dave O’Neill, tiimimanageri
Ben Agathangelou, aerodynamiikka johtaja
Gary Gannon, kisainsinööri
Giuliano Salvi, kisainsinööri
Mark Slade, kisainsinööri
Henkilökunta > Entinen henkilöstö

Ruth Buscombe (2016)
Günther Steiner (2016–2023), tallipäällikkö
Sponsorit

Alpinestars (2016–2017)
Haas Automation (2016–2017)
Pirelli (2016–2017)
Jack & Jones (2018–2020)
Rich Energy (2019)
Uralkali (2021)
MoneyGram (2023)
Aiheesta muualla

Virallinen sivusto (englanniksi)
Haas F1 Team Twitterissä
Kauden 2024 Formula 1 -tallit ja -kuljettajat
| 0 | 1 | 2 | 3 | 4 |
| --- | --- | --- | --- | --- |
| Red Bull Racing | Mercedes | Ferrari | McLaren | Aston Martin Aramco |
| 1. Max Verstappen  11. Sergio Pérez    | 44. Lewis Hamilton  63. George Russell    | 16. Charles Leclerc  55. Carlos Sainz  38. Oliver Bearman | 4. Lando Norris  81. Oscar Piastri    | 14. Fernando Alonso  18. Lance Stroll    |
| Alpine | Williams | RB | Kick Sauber | Haas |
| 10. Pierre Gasly  31. Esteban Ocon | 2. Logan Sargeant  23. Alexander Albon | 3. Daniel Ricciardo  22. Yūki Tsunoda | 24. Zhou Guanyu  77. Valtteri Bottas | 20. Kevin Magnussen  27. Nico Hülkenberg |
Formula 1 -valmistajat
| --- | --- |
Kaudella 2024:  Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:  AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):  Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Haasin logo kausilla 2016–2018, 2020 ja 2022.
Haasin logo kaudella 2019.
Haasin logo kaudella 2021.
Lehtonen
Muita

Nina Björnström-Lehtonen, Miss Suomi 1988
Erkki Pehu-Lehtonen (s. 1950), yritysjohtaja ja paperiteollisuuden asiantuntija
Toivo Pehu-Lehtonen (ent. Lehtonen, 1896–1929), jääkärieverstiluutnantti
Lydia Wideman-Lehtonen (o.s. Wideman, 1920–2019), kilpahiihtäjä ja olympiavoittaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Adoptio

Adoptio eli lapseksiotto tarkoittaa lapsen vanhempien oikeuksien, vastuiden ja toimintojen siirtämistä ottovanhemmille. Adoptio voi olla virallinen tai epävirallinen, yksityinen tai julkinen, maan sisäinen tai kansainvälinen, tai suvun tai etnisyyden sisäinen tai välinen. Adoption yleisimpiä syitä ovat lapsen hyvinvointi ja adoptiovanhempien lapsettomuus.
Historia

Varhaisin kirjallinen maininta adoptiosta on Vanhan testamentin kuvauksessa Mooseksen lapsuudesta. Adoption eri muodoista kirjoitettiin myös antiikin Kreikassa ja Roomassa, missä sen perusta oli perintölaeissa.
1800-luvun länsimaissa adoptiossa oli kyse orpojen ja avioliiton ulkopuolisten lasten suojelemisesta työltä, jota heidät usein laitettiin tekemään vaarallisissa olosuhteissa. Adoptioperheet pitivät ottolapsista huolta kotitöissä auttamista vastaan. Näihin aikoihin laadittiin myös ensimmäiset länsimaiset adoptiolait.
Toisen maailmansodan jälkeen adoptio muuttui aviottomien lasten uudelleensijoittamisesta ensisijaisesti lapsettomuuden hoidoksi. Adoptiolasta toivovien pariskuntien määrä alkoi samalla kasvaa. Aluksi adoptoitiin lähinnä ottovanhempien kaltaisia terveitä lapsia. 1980-luvulta alkaen lisääntyi vanhempien, vammaisten, ei-valkoisten ja sirarusryhmien adoptointi. Nykyisin adoptio on yksi ratkaisu sijaisperheisiin sijoitettujen, biologisten vanhempiensa kaltoinkohtelemien lasten tarpeisiin. Koska adoptiossa on kyse biologisten vanhempien oikeuksien poistamisesta, monessa Euroopan maassa adoptointia pidetään kuitenkin ihmisoikeuksien vastaisena, ja sijaisperheitä pidetään parempana ratkaisuna.
Entisaikoina adoptointi oli luottamuksellista ja salailevaa. Nykyisin asiassa ollaan avoimempia, ja usein lapset sekä heidän biologiset ja adoptiovanhempansa saavat tietää toisistaan ja pitävät joskus toisiinsa yhteyttä. Jotkut adoptoidut lapset pyrkivät aikuisina etsimään biologiset vanhempansa oman identiteettinsä vuoksi.
Muodot

Epävirallinen adoptio on maailmassa hyvin yleinen adoption muoto. Monessa maassa lapsi voi viettää lapsuutensa muiden kuin biologisten vanhempiensa huostassa, eikä valtio puutu lasten siirtymiseen perheestä toiseen. Virallisessa eli laillisessa adoptiossa valtio valvoo lapsen siirtymistä adoptioperheeseen, ja adoptio virallistetaan oikeudessa tai valtion virastossa.
Julkisessa adoptiossa lapsen huoltajuus siirtyy ottovanhemmille valtiolta, joka on sijoittanut lapsen sijaisperheeseen. Monesti lapsen adoptoivat virallisesti sijaisperheestä lapsen tutut, kuten sijaisvanhempi tai lapsen biologiset sukulaiset. Yksityisessä adoptiossa välittäjänä toimii joko yksityinen välitysliike, tai adoptio on kokonaan biologisen äidin ja ottovanhempien välinen.
Kansainvälinen adoptio tapahtuu maasta toiseen. Se on ottovanhempien puolelta yksityinen. Uuteen maahan adoptoitava lapsi on maahanmuuttaja, jolle on usein hankittava samankaltaiset maahantuloluvat kuin muillekin maahanmuuttajille. Kansainvälisiä adoptioita säätelee Haagin sopimus vuodelta 1993. Kansainväliset adoptiot alkoivat yleistyä humanitaarisena hankkeena 1900-luvulla Euroopan ja Aasian sotien myötä, ja ne lähes kaksinkertaistuivat 2000-luvun taitteessa. Joihinkin kansainvälisiin adoptioihin on liittynyt ihmiskauppaa ja lapsityötä.
Etnisten ryhmien tai rotujen väliset adoptiot ovat usein valkoisten vanhempien ja ei-valkoisten lasten välisiä. Moni lähtömaa viittaa kansainvälisissä adoptioissa YK:n lasten oikeuksien pykälään 20, jossa edellytetään lapsen etnisen, kulttuurisen ja kielellisen jatkuvuuden huomioimista hänen kasvatuksessaan.
Syyt

Yleinen adoptoimisen syy on pariskunnan kyvyttömyys saada omaa lasta. Usein tämä johtuu pariskunnan korkeasta iästä. Samansukupuolinen pariskunta voi valita adoption muiden lapsenhankkimisen keinojen sijaan. Samaa sukupuolta olevien parien adoptio-oikeus ei tosin ole yleismaailmallinen. Jotkut adoptoivat lapsen saadakseen monikulttuurisen perheen tai auttaakseen puutteessa elävää lasta. Sijaisperheestä tai sukulaisperheestä adoptoidaan usein siksi, että lapseen on jo valmiiksi jokin suhde. Jotkut sijaisvanhemmat adoptoivat kasvattilapsensa lujittaakseen suhdettaan tähän. Jotkut adoptoivat saadakseen biologisille lapsilleen seuraa tai apua kotitöihin. Tämän hyödyllisyysnäkökulman vuoksi lapset adoptoitiin entisaikoina usein vanhempina kuin nykyisin, mutta lapsen hyödyllisyys ei enää ole adoptoinnissa yhtä tärkeää. Adoptoinnin takana voi myös olla halu osoittaa laupeutta.
Adoption syynä voi olla myös ilmastonmuutokseen liittyvä huoli ja halu pienentää omaa hiilijalanjälkeä, kun jättää biologiset lapset hankkimatta. Adoptio voidaan nähdä myös synnyttämistä eettisempänä valintana, ja tämän näkökulman mukaan ihmisten tulisi ensin huolehtia lapsista, jotka ovat jo olemassa ja joilta puuttuu koti.
Nainen voi valita adoption myös siksi, ettei halua läpikäydä raskautta ja synnytystä.
Saatavuus

Ottovanhemmat toivovat usein nuorta ja tervettä lasta, jolla on haluttu etnisyys ja sukupuoli. Kansainväliset adoptiot ovat yleistyneet osittain siksi, koska monessa maassa ei ole saatavilla tarpeeksi paljon oikeanlaisia lapsia. Tähän on vaikuttanut abortin ja ehkäisyn yleistyminen, jolloin epätoivottuja lapsia ei enää synny entisissä määrin. Nykyisin naisten on myös aiempaa hyväksyttävämpää kasvattaa avioliiton ulkopuolella syntynyttä lasta, kun entisaikaan aviottomat lapset annettiin usein adoptoitaviksi. Lisäksi vähemmistöjen, kuten afroamerikkalaisten, intiaanien, Australian aboriginaalien ja Uuden-Seelannin maorien, lapsia on suhteellisesti enemmän sijaiskodeissa kuin valkoisia lapsia.
Joissain maissa kansainväliseen adoptioon tarjottavia lapsia on runsaasti sotien, katastrofien tai HIV-epidemian seurauksena. Kiinasta on tarjottu paljon tyttövauvoja, joita valtion politiikan seurauksena vanhemmat eivät ole halunneet pitää. Useimmat kansainvälisiin adoptioihin tarjottavat lapset eivät kuitenkaan ole orpoja, vaan heillä on kotimaassaan eläviä sukulaisia, joilla ei kuitenkaan ole varaa huoltaa kaikkia lapsiaan. Tarjonnan vähenemisen myötä kansainväliset adoptiot esimerkiksi Kiinasta ja Venäjältä ovat laskeneet vuodesta 2004 alkaen.
Suomessa > Laissa

Suomessa kotimaiset adoptiot ovat olleet peruuttamattomia eli vahvoja adoptioita' 'vuodesta 1980 lähtien, jolloin tuli voimaan nykyinen laki lapseksiottamisesta, ja kansainväliset adoptiot vuodesta 1985 alkaen.
Lapseksioton jälkeen adoptoija on huoltajuusvelvollinen ja vastuussa lapsesta. Suomen laki ei tee eroa adoptoidun ja biologisesti saadun lapsen välille, vaan katsoo lapsen huoltajien olevan hänen viralliset vanhempansa. Suomen laissa on myös adoptiolaki, joka määrää missä olosuhteissa lapsen voi adoptoida. Suomessa on tullut voimaan uudistettu adoptiolaki (22/2012) 1.7.2012. Edellinen adoptiolaki tuli voimaan vuonna 1985, ja siinä säädettiin ensimmäistä kertaa kansainvälisestä adoptiosta. Ensimmäinen kotimaan lapsia koskenut adoptiolaki säädettiin jo vuonna 1925.
Suomessa > Sosiaalietuudet

Adoptiovanhempien sosiaalietuudet ovat vuosien varrella lähentyneet biologisten vanhempien etuja. Vuonna 2022 voimaan astuva perhevapaauudistus huomioi adoptioperheitä entistä paremmin. Vanhemmilla on (30.7.2022 asti) oikeus yhteensä 233 vanhempainrahapäivään lapsen hoitoon ottamisesta alkaen. Vanhempainrahat voidaan jakaa vanhempien kesken heidän toivomallaan tavalla. Isällä on lisäksi oikeus 54 päivän isyysrahaan, josta 18 päivää voidaan käyttää samaan aikaan toisen vanhemman vanhempainrahan kanssa. Uudistuksen jälkeen (eli jos adoptiolapsi saadaan hoitoon 31.7.2022 tai sen jälkeen) molemmilla adoptiovanhemmilla on oikeus 160 vanhempainrahapäivään lapsen hoitoon ottamisesta alkaen. Vanhemmat voivat luovuttaa toisilleen omasta kiintiöstään 63 päivää.
Vuonna 2006 tulleen lakiuudistuksen myötä vanhempien oikeus hoitovapaaseen ja kotihoidontukeen muuttui niin, että adoptiovanhemmalla on oikeus hoitovapaaseen ja kotihoidontukeen kunnes lapsi täyttää kolme vuotta tai kunnes lapsi on ollut perheessä kaksi vuotta; oikeus hoitovapaaseen ja kotihoidontukeen päättyy, kun lapsi menee kouluun.
Ulkomailta tapahtuvaan adoptioon, joka aiheuttaa yleensä tuhansien eurojen kulut, saa Kelalta adoptioavustusta, joka vaihtelee adoption kohdemaan mukaan 5 000 ja 9 000 euron välillä. Adoption todelliset kustannukset voivat olla paljonkin suuremmat.
Suomessa > Adoptioneuvonta

Adoption edellytyksenä on adoptioneuvonta, joka on lakisääteistä sekä adoptiolasta haluaville vanhemmille että lapsen adoptioon antamista harkitsevalle äidille tai vanhemmille. Aikuisadoptiossa adoptioneuvonta on pakollinen myös adoptoitavalle henkilölle itselleen. Adoptioneuvonnan voi antaa joko oman kunnan sosiaalitoimisto tai kunta voi ostaa palvelun Pelastakaa Lapset ry:ltä. Adoptioneuvonta on maksutonta.
Kotimaisia adoptioita välittää kuntien sosiaalitoimistojen lisäksi Pelastakaa Lapset ry. Kotimaisia lapsia adoptoidaan nykyään muutamia kymmeniä vuosittain. Interpedia, Pelastakaa Lapset ry ja Helsingin kaupungin sosiaalitoimisto välittävät kansainvälisiä adoptioita.
Suomessa > Kansainvälinen adoptio

Suomeen adoptoitiin aikaisemmin vuosittain noin 200 lasta ulkomailta. Vuonna 2005 saapuneita adoptiolapsia oli 308. 2010-luvulta eteenpäin kansainvälisen adoption kautta tulevien lasten määrä on vähentynyt monista eri syistä.
Vuonna 2012 Suomeen adoptoitiin lapsia eniten Kiinasta (64 lasta), Etelä-Afrikasta (32 lasta) ja Venäjältä (23 lasta). Muita adoptiomaita olivat Filippiinit, Thaimaa, Kenia, Kolumbia ja Intia. Vuosina 2015–2016 adoptointi Venäjältä, Keniasta ja Etiopiasta Suomeen lopetettiin.
Vuonna 2016 Suomeen saapui kansainvälisten adoptiopalvelunantajien eli Interpedian ja Pelastakaa lapset ry:n kautta 58 lasta. Tilastokeskuksen sivuilta saa vuosittaiset lukumäärät adoptioista.
Suomessa > Adoptio Suomesta ulkomaille

Suomesta on annettu lapsia adoptioon etenkin Ruotsiin ja Tanskaan, mutta myös muualle Eurooppaan ja Pohjois-Amerikkaan. Suomesta annettiin lapsia adoptoitavaksi sotien jälkeen etenkin 1950–1960-luvuilla. Myös monet Ruotsiin tai Tanskaan sotalapsina lähetetyistä jäivät Ruotsiin tai Tanskaan ja adoptoitiin kasvatusperheisiinsä. Suomesta ei ole annettu lapsia ulkomaille adoptoitavaksi 1970-luvun jälkeen.
Aikaisemmin adoptoitiin lähinnä suomalaisia adoptioon annettuja tai orpolapsia. Nykyisin useimpien kotimaan adoptiolasten vanhemmista ainakin toinen on elossa.
Suomessa > Perheen sisäinen adoptio

Perheen sisäisessä adoptiossa yleensä äidin tai isän uusi aviopuoliso adoptoi puolisonsa jo olemassa olevan lapsen. Tällöin lapsen toiselta biologiselta vanhemmalta tarvitaan suostumus adoptioon, sillä hänen juridinen huoltajuutensa lakkaa adoption myötä. Vuosittain tehdään myös jonkin verran aikuisadoptioita, joissa adoptoitava on täysi-ikäinen ja voi itse antaa suostumuksen adoptioon. Täysi-ikäisen (yli 18-vuotiaan) adoptointi edellyttää, että adoptoivan ja adoptoitavan välillä on ollut vanhemmuuteen verrattavissa oleva suhde adoptoitavan ollessa alaikäinen.
Suomessa > Adoptiovanhempien arviointiperusteet

Suomessa tulee adoptiota haettaessa olla täyttänyt 25 vuotta. Uusi laki toi myös yläikärajat lakiin. Lapsen ja adoptiovanhemman ikäero tulee olla 18–45 vuotta. Lapsiesityksen saadessaan adoptiohakija saa pääsääntöisesti olla korkeintaan 49-vuotias. Adoptiovanhemmiksi haluavien tulee käydä läpi sosiaalityöntekijöiden antama adoptioneuvonta ja saada Valviran alaiselta adoptiolautakunnalta haettava adoptiolupa. Adoptioneuvonnassa selvitetään adoptiohakijoiden soveltuvuus adoptiovanhemmiksi. Adoptiomotiivien ja iän lisäksi selvitetään muun muassa rikosrekisteri, terveydentila, asuminen ja taloudellinen tilanne. Adoptioneuvonnassa keskustellaan elämänhistoriasta, parisuhteesta, sosiaalisesta tukiverkostosta, kasvatusperiaatteista ja adoptiovanhemmuuden mukanaan tuomista erityisistä asioista. Näin halutaan varmistaa adoptiovanhemmaksi haluavan/haluavien edellytykset huolehtia adoptiolapsesta, sillä Suomi on sitoutunut noudattamaan kansainvälistä Haagin lastensuojelusopimusta, jossa lapsen adoptio on määritelty lastensuojelulliseksi toimenpiteeksi. Toisin sanoen lapsen adoptoinnin tarkoituksena on aina ensisijaisesti se, että lapsi saa vanhemmat ja vasta toissijaisesti se, että aikuiset pääsevät lapsen vanhemmiksi eli saavat lapsen – lapsen adoptio on toimintaa aina ensisijaisesti lapsen hyväksi ja vasta toissijaisesti aikuisten. Toisaalta on usein painotettu, ettei adoptio ole hyväntekeväisyyttä eli adoption motiivina pitää ensisijaisesti olla toive vanhemmuudesta.
Paitsi Suomen valtion ja adoptiolautakunnan kriteereitä kansainväliseen adoptioon vaikuttavat myös kohdemaan lait ja käytännöt. Eri maissa on eri säännökset esimerkiksi adoptiovanhemmiksi hyväksyttävien parien iästä.
Vuonna 2014 Suomessa aiheutti keskustelua kysymys samaa sukupuolta edustavien parien oikeudesta adoptoida. Asia on herättänyt paikoin kiivasta keskustelua, joka on ulottunut koskemaan laajemmin kulttuurissa vallitsevaa perhekäsitystä. Lain mukaan avioliitossa elävät henkilöt voivat yhdessä hakea adoptiota, kun taas rekisteröidyssä parisuhteessa elävät henkilöt eivät voi. Seksuaali- ja sukupuolivähemmistöjen järjestö Seta ajaa samaa sukupuolta edustavien parien oikeutta adoptoida myös perheen ulkopuolelta. Ulkomailta adoptoitaessa ongelmana on myös se, että kaikki maat eivät luovuta lapsia samaa sukupuolta edustaville pareille. Pohjoismaiden kontakteista vain Etelä-Afrikka ja Kolumbia sallivat samaa sukupuolta olevien parien adoptiot.
Suomessa > Adoptoitujen kokemukset

Adoptoituja ja heidän kokemuksiaan on vaikea tiivistää ja yleistää, sillä kaikkien tarinat ovat yksilöllisiä. On kuitenkin nähtävissä selkeää muutosta esimerkiksi avoimuuden suhteen. Vanhemmat ikäpolvet ovat saattaneet saada vasta perunkirjoituksen yhteydessä tietää olevansa adoptoituja, tai ovat tienneet asiasta, mutta eivät koskaan saaneet puhua aiheesta kenenkään kanssa. Joitakin oma tausta tai biologiset vanhemmat kiinnostavat vähän tai eivät ollenkaan.
Taustan selvittäminen tai adoptoidun identiteetin muuten työstäminen saattavat tulla ajankohtaisiksi eri-ikäisinä tai erilaisissa elämänvaiheissa. Adoptoidulla on oikeus milloin tahansa ottaa yhteyttä adoptioneuvontaan ja saada nähtäväksi omat paperinsa, keskustelutukea asioiden käsittelyyn ja edelleenohjausta muihin palveluihin.
Kansainvälisesti adoptoiduilla on hyvin erilaiset lähtökohdat selvittää taustaansa kuin suomalaisten. Tällöin adoptiota hoitanut palvelunantaja (Interpedia ry, Pelastakaa Lapset ry ja Helsingin kaupunki) auttavat kontakteissa lähtömaahan, mutta kustannuksia voi syntyä papereiden käännöksistä, paikallisen avun palveluista tai paikan päälle matkustamisesta. Vaikka Suomessakin on paljon vaihtelua asioiden kirjaamisesta, on tietoja ja asiakirjoja Suomessa lähtökohtaisesti paljon paremmin saatavilla kuin ulkomailla. Sosiaalinen media on tuonut uusia mahdollisuuksia etsimiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Viranomaisia ja adoptiojärjestöjä:
Interpedia, lasten oikeuksiin ja mm. adoptioon erikoistunut järjestö
Kansainvälinen adoptiopalvelu Helsingin kaupungin sivuilla (Arkistoitu – Internet Archive)
Pelastakaa lapset ry:n adoptiopalvelu (Arkistoitu – Internet Archive)
Adoptioneuvonta ja kansainvälinen adoptiopalvelu Sosiaali- ja terveysministeriön sivuilla (Arkistoitu – Internet Archive)
Yleistä tietoutta adoptiosta:
Adoptioon liittyviä oikeudellisia artikkeleita - LAKI24.fi (Arkistoitu – Internet Archive)
Ampiaisakan Adoptiosivut (Arkistoitu – Internet Archive)
Adoptiolaki
Adoptoiduille, adoptiovanhemmille ja adoptiota harkitseville:
Adoptioperheet ry - Adoptivfamiljer rf
Adoptoiduille:
Yhdistykset Aikuiset adoptoidut ry ja Adopterade Finland rf ovat sulautuneet Adoptioperheet ry:hyn
Bastard Nation, amerikkalainen lapsina adoptoitujen aikuisten etujärjestö. (englanniksi)
Vasyl Tsuško

Vasyl Petrovytš Tsuško (ukr. Василь Петрович Цушко, s. 1. helmikuuta 1963 Hadrežnoje selo, Tarutinin piiri, Odessan alue) on ukrainalainen poliitikko,  sisäministeri Janukovytšin II hallituksessa 1. joulukuuta 2006 – 18. joulukuuta 2007 ja talousministeri maaliskuusta joulukuuhun 2010 Mykola Azarovin hallituksessa. Tsuško valittiin kesällä 2010 Ukrainan sosialistisen puolueen johtoon.
Hän suoritti 1988 Odessan maatalousinstituutin taloudellisessa tiedekunnassa ylemmän korkeakoulututkinnon. Vuonna 2005 hän suoritti sisäasiainministeriön kansallisesta yliopistosta juristin tutkinnon.
Vuosina 1983–1985 Tsuško oli palvellut asevelvollisena Neuvostoliiton armeijassa. Vuosina 1994–2002 hän toimi kansanedustajana. Vuodesta 1997 hän on ollut Ukrainan sosialistisen puolueen jäsen sekä kesäkuusta 2002 ensimmäinen varapuheenjohtaja Ukrainan radan raha- ja pankkiasioiden valiokunnassa.
Tsuškolla on vaimo, tytär ja poika.
Tsuško tuki pääministeri Janukovytšia valtakamppailussa presidentti Jutštenkoa vastaan. Presidentti otti 25. toukokuuta 2007 lopussa sisäministeriön hallinnoimat Berkut-joukot omaan hallintaansa. 26. toukokuuta 2007 Tsuško sai sydänkohtauksen ja hänet lennätettiin sairaalaan Saksaan. Hänen lakimiehensä mukaan sydänkohtaus johtui myrkytyksestä.
Oulun uimahalli

| Oulun uimahalli |
| --- | --- |
 Oulun uimahalli, arkkitehti Risto Harju, 1974.
Osoite:  Pikkukankaantie 3, 90130 Oulu
Sijainti:  Raksilan liikuntapuisto, Oulu
Koordinaatit:  65°00′33″N, 025°29′53″E
Rakennustyyppi:  uimahalli
Rakennustyöt aloitettu:  1972
Valmistumisvuosi:  1974
Avattu:  4.11.1974
Suljettu:  28.2.2025
Purkuvuosi:  2025
Suunnittelija:  Risto Harju, Arkkitehtitoimisto Risto Harju Oy Tapio Antikainen, Arkkitehtitoimisto Arktes Oy
Omistaja:  Oulun kaupunki
Haltija:  Oulun kaupunki
Käyttäjä:  Oulun kaupunki
Kerrosala:  12 376 m2
Huoneistoala:  11 875 m2
Tilavuus:  63 860 m3
Verkkosivut
 Perusparannus ja laajennus 1987–1988 Peruskorjaus ja laajennus 1999–2001 Laajennus ja muutostyö 2014 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oulun uimahallin pohjakuva
Oulun uimahalli (tunnettiin myös nimellä Raksilan uimahalli) on pysyvästi suljettu uimahalli Oulussa, Raksilan kaupunginosassa. Oulun uimahalli oli Suomen suurimpia ja suosituimpia uimahalleja. Vesipinta-alaa oli 1 853 neliömetriä ja käyntikertoja vuosittain noin 600 000, joka on Suomen uimahalleista toiseksi eniten Helsingin Mäkelänrinteen jälkeen.
Historia

Arkkitehti Risto Harjun suunnittelema uimahalli avattiin syksyllä 1974, ja sen rakentamiskustannukset olivat 12,6 miljoonaa markkaa (vuoden 2025 rahassa 14,8 miljoonaa euroa). Kyseessä se oli Suomen ensimmäinen täysimittainen (8-ratainen) 50 metrin uimahalli. lähde? Alun perin hallin sisäänkäynti sijaitsi toisessa kerroksessa. Hallia laajennettiin 1980-luvulla kuntoaltaalla. Mittava peruskorjaus ja laajennus tehtiin 2000-luvun alussa, jolloin uimahalliin rakennettiin liukumäki ja monitoimiallas, aulatilat järjesteltiin uudelleen, ja sisäänkäynti siirrettiin ensimmäiseen kerrokseen.
Huonokuntoinen uimahalli oli viimeisen kerran avoinna yleisölle 28. helmikuuta  2025, ja se puretaan vuoden 2025 loppuun mennessä. Halli on määrä korvata uudella, vuonna 2029 valmistuvalla Oulun vesiliikuntakeskuksella. Vuosina 1974–2025 hallissa oli yhteensä non 24 miljoonaa kävijää.
Palvelut

Oulun uimahallin palveluihin kuuluivat allasosaston lisäksi kunto- ja liikuntasali, sekä judo- ja nyrkkeilysalit. Toisessa kerroksessa toimi kahvio, kokoustilat sekä liikuntaneuvontapiste. Allasosastossa oli kahdeksanratainen 50 metrin allas, jonka voi jakaa välisillalla, jolloin saadaan kuusitoista 25 metrin rataa, kuusiratainen 25 metrin kuntoallas, lasten opetusaltaat, 35 metriä pitkä liukumäki altaineen, sekä monitoimiallas, jossa on erilaisia vesihierontapisteitä. Hallista löytyy myös kaksi kappaletta yhden ja kolmen metrin ponnahduslautoja, sekä kolmen, viiden, seitsemän ja kymmenen metrin hyppytasot.
Uimahyppyjen lisäksi halli on varusteltu hyvin myös uintikilpailuiden järjestämiseen. Uimahallissa on katsomotilat 578 hengelle, videonäyttötaulu ja sähköisen ajanoton vaatimat laitteistot.
Liikuntarajoitteisetkin pääsevät uimaan Oulun uimahalliin, esimerkiksi monitoimiallas on varustettu henkilönostimella ja kuntoallas veteen laskeutuvalla pyörätuoliluiskalla.
Altaiden lämpötilat

| Altaat | Iso allas | Kuntoallas | Lasten altaat | Monitoimiallas | Monitoimiallas vauvauinnin aikana |
| --- | --- | --- | --- | --- | --- |
| keskilämpötila °C | 26,5 | 28 | 29 | 30 | 32 |